**ПРИЈЕДЛОГ**

На основу члана 19. Закона о територијалној организацији Републике Српске („Службени гласник Републике Српске“ број: 69/09,70/12,83/14 и 106/15), члана 39. Закона о локалној самоуправи („Службени Гласник Републике Српске“ број: 97/16), члана 35. Статута града Добој („Службени Гласник града Добој“ број: 1/17) и члана 128. Пословника Скупштине града Добој („Службени Гласник града Добој“ број: 1/17), Скупштина града Добој на сједници одржаној дана \_\_\_\_\_\_\_\_ 2020. године доноси:

**О Д Л У К У**

**о начину споразумне подјеле имовине и обавеза између Града Добој и Општине Станари**

**Члан 1.**

Овом одлуком регулише се начин споразумне подјеле имовине и обавеза између Града Добој и Општине Станари.

Саставни дио ове одлуке чини Споразум о постизању сагласности за подјелу имовине и обавеза између Града Добој и Општине Станари.

**Члан 2 .**

Овлашћује се Градоначелник Града Добој да у име Града Добој потпише предметни Споразум са Начелником Општине Станари.

**Члан 3.**

Задужује се Одјељење за финансије Града Добој да након потписивања Споразума приступи изради диобног биланса.

**Члан 4.**

Ова Одлука ступа на снагу осмог дана од дана објављивања у „Службеном Гласнику града Добој“.

**РЕПУБЛИКА СРПСКА**

**СКУПШТИНА ГРАДА ДОБОЈ**

Број: 01-013- /20 **ПОТПРЕДСЈЕДНИК**

Добој, \_\_\_\_\_\_\_\_ 2020 год. **СКУПШТИНЕ ГРАДА**

 **Милош Букејловић**

**О б р а з л о ж е њ е**

Правни основ за доношење ове одлуке је члан 19. Закона о територијалној организацији Републике Српске („Службени гласник Републике Српске“ број: 69/09,70/12,83/14 и 106/15), члан 39. Закона о локалној самоуправи („Службени Гласник Републике Српске“ број: 97/16), члан 35. Статута града Добој („Службени Гласник града Добој“ број: 1/17) и члан 128. Пословника Скупштине града Добој („Службени Гласник града Добој“ број: 1/17).

Општина Станари основана је Законом о оснивању Општине Станари („Службени Гласник Републике Српске“ број: 83/14), на начин да се Општина Станари издвојила из састава Града Добоја. Чланом 3. Закона о оснивању Општине Станари дефинисано је да подручје новонастале општине чине насељена мјеста: Брестово, Драгаловци, Јелањска, Љеб, Митровићи, Осредак, Остружња Доња, Остружња Горња, Радња Доња, Рашковци, Станари, Цвртковци и Церовица. На радном састанку градоначелника Града Добоја и начелника Општине Станари договорено је да се споразумно подјеле имовина и обавезе између Града Добој и Општине Станара, а у складу са чланом 19. Закона о територијалној организацији Републике Српске и чланом 15. Закона о оснивању Општине Станари, а на основу чега је и сачињен предметни Споразум.

На основу горе наведеног Скупштина града Добој је предложила доношење одлуке из наведеног приједлога.

Обрађивач: Предлагач:

Одсјек за правне послове и ГРАДОНАЧЕЛНИК

управљање људским ресурсима